[image: ]    DOKUMENTÁCIA K PRIJATIU PACIENTA DO HOSPICOVEJ STAROSTLIVOSTI    
                                           LIEČEBŇA SV. FILOMÉNY – LÔŽKOVÝ HOSPIC 



Vážený pacient, vážení príbuzní,

vítame Vás v našom zariadení. Naším cieľom je poskytnúť Vám a Vašim blízkym nielen odbornú zdravotnú starostlivosť, ale najmä dôstojnosť, úctu, zmiernenie utrpenia a maximálnu možnú kvalitu života v rodinnej atmosfére.
Tento komplet dokumentov slúži na oficiálne prijatie pacienta do hospicovej starostlivosti v zmysle platnej legislatívy SR. Celá dokumentácia sa skladá zo štyroch nadväzujúcich častí:
· ČASŤ 1 (Návrh na poskytnutie starostlivosti): Túto medicínsku časť navrhuje a podpisuje Váš ošetrujúci alebo všeobecný lekár.
· ČASŤ 2 (Poučenie a informovaný súhlas): Vyjadruje slobodnú vôľu a súhlas s liečbou. Podpisuje ju pacient alebo jeho zákonný zástupca.
· ČASŤ 3 (Dohoda o poskytovaní zdravotnej starostlivosti): Upravuje podmienky pobytu a financovania. Podpisuje ju pacient alebo jeho zákonný zástupca (prípadne blízky príbuzný) spolu s poskytovateľom hospicovej starostlivosti.
· ČASŤ 4 (Informácie pred prijatím): Obsahuje pre Vás dôležité informácie pred prijatím, zoznam vecí k nástupu, ako aj pravidlá a kontakty užitočné počas pobytu u nás.
Prosíme Vás o starostlivé prečítanie, vyplnenie a podpísanie jednotlivých častí. V prípade akýchkoľvek otázok alebo nejasností sme Vám plne k dispozícii na uvedených kontaktoch.
Ďakujeme Vám za prejavenú dôveru.


Tím Liečebne sv. Filomény








ČASŤ 1: NÁVRH NA POSKYTNUTIE HOSPICOVEJ STAROSTLIVOSTI (vypĺňa a podpisuje Lekár)
Meno a priezvisko:
Rodné číslo:                                                                              Zdravotná poisťovňa:
Bydlisko:                                                                                    Zamestnávateľ:
Hlavná diagnóza (MKCH):
Vedľajšie diagnózy:
Doterajšia liečba:
Klinický stav (zaškrtnúť alebo vybrať):
☐ Onkologické ochorenie v terminálnom štádiu
☐ Chronické zlyhávanie pokročilé – srdcové NYHA IV, pľúcne GOLD IV, obličkové alebo pečeňové 
☐ Opakované hospitalizácie pre komplikácie základných ochorení (3x za 6 mesiacov)
☐ Pokročilé neurologické ochorenia (ALS, pokročilá demencia, Parkinsonova choroba, CMP)
☐ Multimorbidita krehká - geriatrickí pacienti s viacnásobnými ochoreniami)
☐ Nezvládnuteľné symptómy v domácom prostredí (bolesť, dýchavica, zvracanie, delírium a iné)
☐ Intolerancia kauzálnej liečby, ukončenie kuratívnej liečby 
☐ Odmietnutie aktívnej kuratívnej liečby a preferencia hospicovej starostlivosti
Indikácie na prijatie do ústavnej hospicovej starostlivosti:
Osoba na prijatie do ústavnej hospicovej starostlivosti súčasne spĺňa podmienky v bodoch a) až d): 
a) osoba v terminálnej fáze nezvratne progresívneho somatického ochorenia (prognóza života pacienta niekoľko týždňov až mesiacov) po vyčerpaní všetkých terapeutických možností, ktoré by mohli chorobu vyliečiť alebo zastaviť jej progresiu, pričom platí, že takéto liečebné postupy ani nebudú poistencovi poskytované;  
b) zdravotný stav poistenca vyžaduje dennú lekársku starostlivosť dokumentovanú v dekurze, zameranú na riešenie akútnych zmien zdravotného stavu vyžadujúcich lekársky zásah a potvrdzujúcich progresiu ochorenia vedúcu k smrti 
c) potreba nepretržitého poskytovania výlučne paliatívnej starostlivosti na udržanie kvality života a dôstojnosti pacienta  
d) zdravotnú starostlivosť nie je možné realizovať v domácom prostredí prostredníctvom mobilného hospicu alebo agentúry domácej ošetrovateľskej starostlivosti, ani v dome ošetrovateľskej starostlivosti alebo v zariadení sociálnych služieb
e) osoba vo vegetatívnom stave s dg. R40.2 bez známok reverzibility, sprevádzanom v domácom prostredí nezvládnuteľnými symptómami. 
Odporúčanie:  Na základe aktuálneho klinického stavu a diagnózy odporúčam zaradenie pacienta do ústavnej hospicovej starostlivosti s cieľom zabezpečenia komplexnej paliatívnej lekárskej a ošetrovateľskej starostlivosti, kontroly príznakov a podpory pacienta aj jeho rodiny.

Dátum: ......................................   Podpis a pečiatka ošetrujúceho lekára:...............................................
ČASŤ 2: POUČENIE A INFORMOVANÝ SÚHLAS (vypĺňa a podpisuje Pacient alebo zákonný zástupca)
	Meno a priezvisko pacienta:  
	
	Rodné číslo: 
	

	Svojím podpisom vyhlasujem, že som sa ako pacient (zákonný zástupca) rozhodol(a) pre poskytovanie špecializovanej paliatívnej lekárskej a ošetrovateľskej starostlivosti u poskytovateľa zdravotnej starostlivosti HONESTUM, n.o. v hospici Liečebne sv. Filomény vo Vranove nad Topľou slobodne, po zrelom uvážení a riadnom poučení. Som si vedomý(á) toho, že cieľom paliatívnej starostlivosti nie je predlžovanie života, ale úsilie o udržanie kvality života, že nebudú aplikované liečebné zákroky a postupy, ktoré nemôžu kvalitu života zlepšiť alebo ktoré by mohli život priamo i nepriamo  ukončiť. Vyhlasujem, že mi bola vysvetlená povaha ochorenia, podstata liečby, jej význam, som poučený(á) o závažnosti ochorenia a predpokladaných potrebných zdravotných výkonoch. Zároveň súhlasím so všetkými potrebnými úkonmi. Všetky moje otázky boli zodpovedané uspokojujúcim spôsobom. V prípade potrebných výkonov som bol(a) poučený(á) v rozsahu svojej žiadosti aj o možných  komplikáciách. 
Rešpektujem, že hospic je ústavné zdravotnícke zariadenie slúžiace osobám s nevyliečiteľnou a zároveň pokročilou a aktívne progredujúcou chorobou a jeho cieľom je zlepšenie kvality života, zmiernenie utrpenia osoby a stabilizácia zdravotného stavu, nie násilné predlžovanie života, ani jeho predčasné ukončenie eutanáziou. V liečbe sa postupuje paliatívnym spôsobom s cieľom tlmenia symptómov ochorenia. Bol/a som poučený/á o účele, povahe, následkoch a rizikách poskytnutia, resp. odmietnutia zdravotnej starostlivosti.
Svojim podpisom potvrdzujem, že budem dodržiavať liečebný režim odporúčaný ošetrujúcim lekárom a táto skutočnosť bude rešpektovaná aj zo strany mojich blízkych. V prípade, že by to moji blízki nerešpektovali, súhlasím s tým, že im hospic neumožní ďalšie návštevy. Zároveň beriem na vedomie, že pri neakceptovaní uvedeného, bude moja hospitalizácia okamžite ukončená.. Bol/a som oboznámený/á a súhlasím s víziou a poslaním hospicu a ich napĺňaním pri poskytovaní hospicovej starostlivosti.
Súhlasím, aby s informáciami o mojom zdravotnom stave boli oboznámené kontaktné osoby uvedené v tomto dokumente.
Beriem na vedomie, že doba poskytovania paliatívnej zdravotnej starostlivosti v Hospici liečebne sv. Filomény vo Vranove nad Topľou môže byť najviac 183 dní odo dňa prijatia pacienta do zariadenia a že táto doba sa môže predĺžiť len so súhlasom zdravotnej poisťovne. Spolu so svojou rodinou beriem na vedomie, že po ukončení poskytovania paliatívnej zdravotnej starostlivosti v hospici Liečebne sv. Filomény vo Vranove nad Topľou je zabezpečenie ďalšej starostlivosti plnou zodpovednosťou pacienta a jeho rodiny.

	Vyhlásenie žiadateľa a súhlas so spracovaním osobných údajov
Vyhlasujem, že všetky údaje, ktoré som uviedol(a) v tejto žiadosti sú presné, pravdivé a úplné. Som si vedomý(á) právnych následkov plynúcich z uvedenia nepravdivých údajov uvedených v tejto žiadosti. Vyhlasujem, že budem dodržiavať vnútorné predpisy platné v hospici. Nezisková organizácia HONESTUM, n.o. si vyhradzuje právo pri prijatí a hospitalizácii pacienta zdokumentovať rany a dekubity, ktoré budú súčasťou lekárskej dokumentácie pacienta v zmysle Článku 6 ods. 1 písm. f) Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) (ďalej len „Nariadenie“)  – oprávnený záujem prevádzkovateľa.
V zmysle Článku 13 Nariadenia a v súlade s § 19 zákona č. 18/2018 Z. z. o ochrane osobných údajov a o zmene a doplnení niektorých zákonov týmto udeľujem súhlas so spracúvaním mojich osobných údajov uvedených v zdravotnej dokumentácií prevádzkovateľom neziskovou organizáciou HONESTUM, n.o., s dobou poskytnutia súhlasu: 10 rokov. Účelom spracúvania osobných údajov je jednoznačná identifikácia osoby - prijímateľa zdravotnej starostlivosti (pacienta) v zmysle zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov. Zároveň svojim podpisom udeľujem súhlas s poskytovaním špecializovaného sociálneho poradenstva a so spracovaním mojich osobných údajov na tieto účely.         

	Kontaktné osoby (meno, kontakt, adresa)
	


	Vo Vranove nad Topľou, dňa
	
	Podpis pacienta alebo Zákonného zástupcu/ opatrovníka
	


ČASŤ 3: DOHODA O POSKYTOVANÍ ZDRAVOTNEJ STAROSTLIVOSTI A SLUŽIEB
(podpisuje Poskytovateľ hospicovej starostlivosti a Pacient)
uzatvorená podľa § 51 Občianskeho zákonníka a zákona č. 576/2004 Z. z. v znení neskorších predpisov
1. Zmluvné strany
Poskytovateľ hospicovej starostlivosti: 
Liečebňa sv. Filomény
Domašská 670/4, 09302 Vranov nad Topľou, IČO 52312771, zastúpený: Norbert Jakubek, riaditeľ 
(ďalej len „Poskytovateľ“)
a
Pacient: 
Meno a priezvisko:                                                                                          Rodné priezvisko: 
Rodné číslo:                                                                                                      Zdravotná poisťovňa:                                                      
Bytom:                                                                                                               Miesto narodenia:                                                                           
Dosiahnuté vzdelanie:                                                                                    Rodinný stav:    
Zamestnanie (hlavné alebo posledné vykonávané):                                       
(ďalej len „Pacient“)
2. Predmet dohody
Predmetom tejto dohody je úprava podmienok poskytovania ústavnej hospicovej (paliatívnej) zdravotnej starostlivosti a služieb súvisiacich s poskytovaním zdravotnej starostlivosti (ubytovanie, stravovanie, upratovanie) Pacientovi v zariadení Poskytovateľa.
3. Finančné podmienky a viaczdrojové financovanie
3.1. Prevádzka hospicu (lieky, energie, strava, mzdy) je financovaná z viacerých zdrojov. Približne 90 % nákladov pokrývajú úhrady zo zdravotného poistenia, zostávajúcich 10 % nákladov je financovaných z darov pacienta, príbuzných a sponzorských príspevkov, ako je uvedené vo výročnej správe.
3.2. Priame doplatky pacienta za nadštandardné služby a sociálny pobyt môžu byť v kalendárnom roku 2026 maximálne 15 € / deň. Úhrada tohto doplatku však v zmysle legislatívy o verejnom zdravotnom poistení nie je podmienkou prijatia pacienta do hospicu.
3.3. Pacient (príp. zákonný zástupca) vyhlasuje, že bol oboznámený s ekonomickou realitou hospicu a prejavuje dobrú vôľu prispieť na prevádzku formou dobrovoľného finančného daru alebo sponzorského príspevku.
3.4. Poskytnutie finančného daru bude realizované na základe samostatnej darovacej zmluvy alebo potvrdenia o prijatí daru v súlade s platnými predpismi.
4. Prevádzkové podmienky, návštevy a sprevádzanie
4.1. Cieľom starostlivosti je maximalizácia kvality života a podpora kontaktu s rodinou. Návštevy v zariadení sú neobmedzené (24 hodín denne).
4.2. Pacienta môže nepretržite sprevádzať blízka osoba. Ubytovanie sprevádzajúcej osoby je možné podľa aktuálnych kapacít za poplatok 10 € / noc.
4.3. Pacienti a ich doprovod majú právo bezplatne využívať spoločnú kuchynku (chladnička s mrazničkou, mixér, mikrovlnná rúra, kanvica, sporák).
4.4. Informácie o zdravotnom stave pacienta poskytuje výlučne poverený lekár alebo zdravotnícky personál osobne počas pracovných dní v čase od 11:00 do 12:00 hod. a od 14:00 do 15:00 hod.
4.5. Telefonické poskytovanie informácií je možné len výnimočne, a to po jednoznačnom overení totožnosti volajúceho (napr. po vopred dohodnutom hesle) v súlade s predpismi o ochrane osobných údajov (GDPR).
5. Záverečné ustanovenia
5.1. Táto dohoda sa uzatvára na dobu neurčitú (počas trvania hospitalizácie).
5.2. Podpisom tejto dohody Pacient, príp. jeho zákonný zástupca potvrdzujú, že boli oboznámení s podmienkami financovania a prevádzkovým poriadkom zariadenia.
5.3. Dohoda je vyhotovená v dvoch rovnopisoch, po jednom pre každú zmluvnú stranu.

Vo Vranove n/T.  dňa 
......................................................................                                                   ............................................................
      Poskytovateľ hospicovej starostlivosti                                                              Pacient, príp. zákonný zástupca

ČASŤ 4 : INFORMÁCIE PRED PRIJATÍM A PREVÁDZKOVÝ PORIADOK PRE PRÍBUZNÝCH
(Informácie o 24-hodinových návštevách, ubytovaní, možnosti využitia kuchynky a pod.).

Čo si so sebou priniesť v deň nástupu:
1. Povinné doklady a dokumentácia: 
· občiansky preukaz a kartička poistenca
· kompletne vyplnená a podpísaná prijímacia dokumentácia (Návrh lekára, Informovaný súhlas, Dohoda)
· aktuálna zdravotná dokumentácia (prepúšťacia správa z nemocnice, prípadne výpis z karty).
2. Osobné veci a hygienické potreby: 
· veľký froté uterák a malý froté uterák
· individuálne hygienické pomôcky podľa vlastnej potreby (napr. pena na umývanie, vlhčené utierky, kuchynské utierky apod.)
· prezuvky s pevnou pätou (bezpečnosť pacienta pri chôdzi, ak ide o mobilného pacienta)

3. Zdravotnícky materiál a lieky: 
· doposiaľ užívané lieky v originálnych baleniach
· inkontinenčné plienky podľa možnosti na dlhšie obdobie (optimálne zásoba na 3 mesiace)
· špecifické pomôcky, ak ich pacient vyžaduje (napr. kolostomické vrecká).


Prevádzkový poriadok pre rodinu a doprovod:

Neobmedzené návštevy
Kontakt s blízkymi je dôležitou súčasťou kvality života pacienta. Návštevy sú preto povolené 24 hodín denne.
Sprevádzanie blízkeho
Hospic umožňuje nepretržité sprevádzanie pacienta blízkou osobou. Ubytovanie sprevádzajúcej osoby je možné podľa aktuálnych kapacitných možností hospicu.
Spoločná kuchynka
Pacienti a ich sprevádzajúce osoby môžu využívať spoločnú kuchynku, ktorá je vybavená chladničkou s mrazničkou, mixérom, mikrovlnnou rúrou, rýchlovarnou kanvicou, sporákom.




Dôležité upozornenie
Ak bude pacient používať vlastné osobné veci, napríklad rádio, mobilný telefón, nabíjačku, načúvací aparát, barle alebo inú elektroniku či pomôcky, prosíme príbuzných, aby tieto veci označili menom a priezviskom pacienta.
Zároveň prosíme rodinných príslušníkov a blízke osoby, aby pacientovi pri prijatí nedávali šperky zo žltého alebo bieleho kovu. V prípade, že ich pacient bude mať pri sebe, budú odovzdané príbuzným pri prijatí pacienta. Zariadenie nenesie zodpovednosť za poškodenie alebo prípadnú stratu osobných vecí, cenností a šperkov.
Efektívne odovzdávanie informácií o pacientoch
Komplexnej starostlivosti o našich pacientov chceme venovať maximum našej odbornej pomoci a čo najviac pracovného času. Z tohto dôvodu prosíme rodinných príslušníkov, aby komunikáciu s personálom zabezpečovala jedna poverená osoba, teda zastupujúci člen rodiny.
Prosíme, aby si rodinní príslušníci následne odovzdané informácie navzájom zdieľali medzi sebou.
Informácie o zdravotnom stave pacienta poskytuje výlučne poverený lekár alebo zdravotnícky personál, a to osobne obvykle počas pracovných dní v čase:
od 11:00 do 12:00 hod.,
od 14:00 do 15:00 hod.
Telefonické poskytovanie informácií je možné len výnimočne po jednoznačnom overení totožnosti volajúceho, napríklad prostredníctvom vopred dohodnutého hesla, v súlade s predpismi o ochrane osobných údajov, vrátane GDPR.

Ďalšie užitočné informácie Vám radi poskytneme:
· www.liecebnavranov.sk  (o postupe umiestnenia, formulároch, cenách a iné) 
· telefonický a mailový kontakt HOSPIC :
Sociálny pracovník - 0911 911 143, info@liecebnavranov.sk (pracovné dni 7:30 - 15:30 hod)
Oddelenie – sestry - 0911 911 068




HONESTUM, n. o., Domašská 670/4, 09302 Vranov n/T. IČO: 52 312 771, Reg.: Okresný úrad Prešov, č. 639/2019
Tel.kontakt: 0911 911 143, 0911 911 068, www.liecebnavranov.sk, info@liecebnavranov.sk

